“อาซีฟา” เตรียมเสนอขาย IPO 150 ล้านหุ้น คาดเข้าเทรด SET ต้นส.ค.นี้
"อาซีฟา" หรือ ASEFA ผู้ผลิตและจำหน่ายสวิตช์บอร์ดไฟฟ้าที่ได้รับมาตรฐานสากลภายใต้แบรนด์ ASEFA เตรียมเสนอขาย IPO 150 ล้านหุ้น คาดเสนอขายหุ้นได้ในวันที่ 27 ก.ค.นี้ พร้อมเข้าเทรด SET ต้นส.ค.นี้ โดยมี บริษัทหลักทรัพย์ ฟินันเซีย ไซรัส จำกัด (มหาชน) เป็นปรึกษาทางการเงิน
24 ก.ค. 2558

บริษัท อาซีฟา จำกัด (มหาชน) หรือ ASEFA เตรียมเสนอขายหุ้นให้กับประชาชนทั่วไปครั้งแรก (IPO) จำนวน 150 ล้านหุ้น เพื่อเข้าซื้อขายในตลาดหลักทรัพย์แห่งประเทศไทย (SET) ในต้นเดือนส.ค.นี้ คาดว่าจะกำหนดราคาเสนอขายหุ้นได้ในวันที่ 27 ก.ค.นี้ โดยมี บริษัทหลักทรัพย์ ฟินันเซีย ไซรัส จำกัด (มหาชน) เป็นปรึกษาทางการเงิน
ทั้งนี้ ASEFA เป็นผู้ผลิตและจำหน่ายสวิตช์บอร์ดไฟฟ้าที่ได้รับมาตรฐานสากลภายใต้แบรนด์ ASEFA และได้รับลิขสิทธิ์จากแบรนด์ชั้นนำระดับโลก จาก Schneider และ Socomec นอกจากนี้ยังมีผลิตภัณฑ์ระบบกระจายและส่งจ่ายไฟฟ้า อาทิ รางและบันไดพาดสายไฟฟ้า และโคมไฟส่องสว่างภายใต้เครื่องหมายการค้า ALUMAR ซึ่ง ASEFA มุ่งมั่นพัฒนาอุปกรณ์ไฟฟ้าอย่างครบวงจร เพื่อรองรับการเติบโตทั้งในประเทศและต่างประเทศ